《自商山宿隐居（一作灵一诗）》
唐代·苏广文

闻道桃源堪避秦，寻幽数日不逢人。烟霞洞里无鸡犬，

风雨林中有鬼神。黄公石上三芝秀，陶令门前五柳春。

醉卧白云闲入梦，不知何物是吾身。

作者简介：蓝田(今属陕西)人。玄宗开元初户部尚书苏珦孙。开元末为弘文馆学生。开元二十九年(741)书《苏咸墓志》。事迹见《千唐志斋藏志》所收《苏咸墓志》，参《元和姓纂》卷三。《全唐诗》存诗3首。